**PONOVLJEN JAVNI POZIV**

**ZA MOBILNOST STUDENATA VISOKE ZDRAVSTVENE ŠKOLE STRUKOVNIH STUDIJA MEDIKA U OKVIRU PROGRAMA ERAZMUS+ KA131**

Prema ugovoru o dodeli namenskih bespovratnih sredstava potpisan između Visoke zdravstvene škole strukovnih studija Medika i nacionalne Fondacije Tempus u okviru Erazmus+ programa mobilnosti KA131, projekat broj 2022-1-RS01-KA131-HED-000062729, Visoka zdravstvena škola strukovnih studija Medika (VZŠSS MEDIKA) objavljuje Ponovljen Javni poziv za odlaznu mobilnost studenta VZŠSS MEDIKA prema visokoškolskim ustanovama iz država članica EU i trećih zemalja pridruženih Programu.

**TRAJANJE JAVNOG POZIVA:** 16.oktobra 2023. – 20.novembra 2023. godine

**ROK ZA PODNOŠENJE PRIJAVA**: ponedeljak, 20.novembar 2023. godine do 16 časova

**VRSTA MOBILNOSTI:** mobilnost u svrhu obavljanja studentske prakse (Student Mobility for Traineeships)

**PERIOD REALIZACIJE MOBILNOSTI:** akademska 2023/2024. godina

**TRAJANJE MOBILNOSTI:** u trajanju od najmanje 2 meseca, u skladu sa ugovorom o stručnoj praksi. Mobilnost se mora završiti najkasnije do 30.juna 2024. godine.

**ERAZMUS+ KA131 PARTNER:** Sveuciliste Josipa Jurja Strossmayera u Osijeku, Fakultet za dentalnu medicinu i zdravstvo(<http://www.unios.hr/suradnja/medunarodna-suradnja/erasmus-incoming-students/unios-international-relations-office/> ).

**PROCES PRIJAVLJIVANJA:**

* Prijava se šalje Erazmus+ administrativnom članu VZŠSS MEDIKA (**erasmus.officemedika@gmail.com**).
* Prijava se sastoji od obavezne i opcione dokumentacije. Ukoliko partnerska institucija zahteva dodatnu dokumentaciju, ona će se smatrati obaveznim delom prijave.
* Na Javni poziv za mobilnost studenata raspisan od VZŠSS MEDIKA mogu se prijaviti samo studenti koji su upisani na VZŠSS MEDIKA.
* Studenti prve godine osnovnog studijskog programa nemaju pravo da učestvuju u mobilnosti.
* Konačnu odluku o Erazmus+ stipendistima donosi Erazmus+ komisija VZŠSS MEDIKA nakon prethodne saglasnosti dobijene od strane partnerske institucije.
* Učesnik Javnog poziva je obavezan da blagovremeno preda kompletnu dokumentaciju traženu Javnim pozivom. **Nepotpune, neadekvatno popunjene i zakasnele prijave neće se uzeti u razmatranje.**
* Učesnik Javnog poziva je obavezan da vlada jezikom na kome će biti realizovana mobilnost.
* U skladu sa dodeljenim namenskim bespovratnim sredstvima, mobilnost se odobrava za jednog učesnika.
* Pažljivo pročitati opšte informacije Javnog poziva i upoznati se sa dokumentacijom potrebnom za prijavu.
* Pripremljena i skenirana dokumenta poslati u PDF formatu na e-mail: **erasmus.officemedika@gmail.com**, sa naznakom ZA JAVNI POZIV ERAZMUS i kratak opis sadržaja prijave.
* Prijava se verifikuje tako što administrativni član na poslovima međunarodne saradnje povratnim e-mailom potvrđuje uredan prijem prijavne dokumentacije. Učesnik Javnog poziva koji u roku od 48 sati nakon slanja prijave ne dobije potvrdu prijema preporučuje se da obavezno putem e-maila zahteva informaciju o statusu svoje prijave.

Prijava mora da sadrži sledeću obaveznu dokumentaciju:

* Potpisanu saglasnost o prikupljanju i obradi podataka o ličnosti
* Prijavni formular (енг. Student Application Form, <https://medika.edu.rs/wp-content/uploads/2021/06/1.-Application-Form.pdf> )
* Prepis ocena (енг. Transcript of Records, <https://medika.edu.rs/wp-content/uploads/2021/06/5.-Transcript-of-Records.pdf> )
* Ugovor o stručnoj praksi (енг. Learning Agreement Student Mobility for Traineeships, <https://medika.edu.rs/wp-content/uploads/2021/06/4b.-Learning-Agreement-Student-Mobility-for-Traineeships-Erasmus.pdf> )
* Potvrda o znanju engleskog jezika ili drugog jezika na kom će se odvijati mobilnost
* Biografija učesnika na engleskom jeziku
* Motivaciono pismo na engleskom jeziku (do 1 strane)
* Kopiju pasoša (samo strana sa ličnim podacima)
* Za studente završne godine potrebna je Potpisana izjava da neće završiti VZŠSS MEDIKA dok ne realizuju mobilnost.
* Osim navedenih, student može priložiti i druga dokumenta od značaja za izbor kandidata, kao što su dokazi o međunarodnoj aktivnosti (studijski boravak ili praksa u inostranstvu, rad na međunarodnoj konferenciji, učešće u međunarodnom projektu, nagrada na međunarodnom stručnom, umetničkom ili sportskom takmičenju, itd.).

\*Za popunjavanje potrebne dokumentacije možete konsultovati akademskog koordinatora (dranita.medika@gmail.com).

**KRITERIJUMI ZA IZBOR KANDIDATA**

Selekcija kandidata biće sprovedena u skladu sa:

* Pravilnikom o međunarodnoj mobilnosti i priznavanju perioda mobilnosti(<https://medika.edu.rs/wp-content/uploads/2022/03/4.-Rulebook-on-International-Mobility-and-Recognition-of-Mobility-Periods-with-amendments.pdf> ) i
* Pravilima i uslovima za selekciju studenata i zaposlenih za međunarodnu mobilnost (<https://medika.edu.rs/wp-content/uploads/2021/06/5.-Rules-and-conditions-for-selection-off-students-and-staff-for-interational-mobility.pdf> )

Tabela 1. Iznosi Erasmus+ KA131 mesečnih stipendija za studente po zemljama

|  |  |  |
| --- | --- | --- |
| **Grupacija zemlje** | **Zemlja u kojoj se realizuje mobilnost** | **Iznos po mesecu** |
| **GRUPA 1**Programske zemlje sa višim troškovima života | Danska, Finska, Island, Irska, Luksemburg, Švedska, Lihtenštajn, Norveška +Velika Britanija, Švajcarska, Farska Ostrva | **600 EUR** |
| **GRUPA 2**Programske zemlje sa srednjim troškovima života | Austrija, Belgija, Nemačka, Francuska, Italija, Grčka, Španija, Kipar, Holandija, Malta, Portugalija +Andora, Monako, San Marino, Vatikan | **600 EUR** |
| **GRUPA 3**Programske zemlje sa nižim troškovima života | Bugarska, Hrvatska, Češka, Estonija, Letonija, Litvanija, Mađarska, Poljska, Rumunija, Slovačka, Slovenija, Republika Severna Makedonija, Turska, Srbija | **540 EUR** |

**INFORMACIJE O DODATNOJ PODRŠCI**

* **Iznos individualne podrške za KA131 mobilnost studenata u svrhu obavljanja stručne prakse uvećava se za 150 EVRA mesečno u odnosu na iznose navedene u tabeli 1.**
* **Studenti sa smanjenim mogućnostima mogu da ostvare pravo na dodatna sredstva individualne podrške za inkluziju od 250 EVRA mesečno. Pri tome, učesnici sa smanjenim mogućnostima koji obavljaju studentsku praksu imaju pravo na dodatnu podršku i za studente sa smanjenim mogućnostima i za studente koji obavljaju praksu (ukupno 400 EVRA mesečno). Osim toga, osoba sa invaliditetom/ hendikepom/ teškim zdravstvenim stanjem može ostvariti pravo na nadoknadu prihvatljivih stvarnih troškova nastalih tokom mobilnosti (prilagođen smeštaj, pomoć prilikom putovanja, medicinska negu, pomoćna oprema, osoba u pratnji i drugo), podnošenjem dodatne dokumentacije. Detaljne informacije o ciljnim grupama za inkluziju, potrebnoj dokumentaciji i kriterijumima za ostvarivanje prava na dodatak dostupne su na sajtu Fondacije Tempus** (<https://erasmusplus.rs/erazmus-program/ciljne-grupe-za-inkluziju-u-okviru-erazmus-plus-programa/> ). Pripadnost bilo kojoj od navedenih ciljnih grupa potvrđena odgovarajućom dokumentacijom dovoljna je za ostvarenje prava na dodatak za inkluziju.
* **Studenti su obavezni da se u prijavi na Javni poziv samo izjasne da li će zahtevati dodatna sredstva za inkluziju ili ne**, a dokumentacija kojom učesnik koji se izjasnio za dodatna sredstva dokazuje pripadnost nekoj od ciljnih grupa biće zahtevana naknadno, nakon što postupak selekcije po Javnom pozivu bude završen.
* **Putni troškovi učesnika u dugoročnoj studentskoj mobilnosti koji budu izabrani po ovom Javnom pozivu nisu pokriveni programom Erasmus+ KA131. Učesnici samostalno organizuju putovanje i snose putne troškove, ali mogu se opredeliti za zeleni prevoz. U tom slučaju dobiće jednokratno iznos od 50 EUR kao dopunsku individualnu podršku za zeleno putovanje, a mogu dobiti i do 4 dana dodatne individualne podrške za dane putovanja, ako to bude relevantno.**
* **Zdravstveno osiguranje studenata u toku trajanja mobilnosti je obavezno, ali troškovi osiguranja nisu pokriveni sredstvima programa Erasmus+. Učesnici su u obavezi da samostalno obezbede odgovarajuće osiguranje u skladu sa zahtevima prihvatne institucije. Učesnici mobilnosti u svrhu obavljanja prakse su, pored zdravstvenog osiguranja, obavezni da poseduju i osiguranje od posledica nesrećnog slučaja i osiguranje od građanske odgovornosti.**
* **Onlajn jezička podrška (Online Linguistic Support – OLS):** OLS je elektronska platforma za testiranje jezičke kompetencije odabranih studenata za ERAZMUS+ mobilnost, kao i za pohađanje kursa engleskog ili drugog stranog jezika tokom perioda mobilnosti. Selektovanim studentima biće poslate instrukcije za pristup OLS platformi radi testiranja poznavanja jezika pre odlaska na mobilnost i na kraju mobilnosti, kao i da mogu da pohađaju kurs odabranog stranog jezika tokom mobilnosti.

Za sva pitanja u vezi sa Javnim pozivom, obratiti se odgovarajućem Erazmus+ administrativnom članu na e-mail (**erasmus.officemedika@gmail.com**).

Erazmus administrativni član, u toku Javnog poziva, zadužen je za:

- Prikupljanje i obradu prijava za Erazmus+ mobilnost

- Komunikaciju sa zainteresovanim kandidatima

- Sprovođenje dela Javnog poziva

- Komunikaciju sa akademskim koordinatorom

- Dostavljanje rang-liste sa bodovanim kandidatima